               EURÓPAI BIZOTTSÁG
            Brüsszel, 2021.10.28.
            COM(2021) 935 final
            2021/0337(BUD)

            Javaslat
            AZ EURÓPAI PARLAMENT ÉS A TANÁCS HATÁROZATA
            Olaszország EGF/2021/003 IT/Porto Canale referenciaszámú kérelme nyomán az Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az elbocsátott munkavállalók támogatását szolgáló Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.2021. július 15-én Olaszország az olaszországi Porto Industriale di Cagliari SpA vállalatnál bekövetkezett elbocsátásokat követően „EGF/2021/003 IT/Porto Canale” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2021/003 IT/Porto Canale

                        Tagállam

                        Olaszország

                        Érintett régió(k) (NUTS
                           2
                         2 szint)

                        Sardegna (ITG2)

                        A kérelem benyújtásának dátuma

                        2021. július 15.

                        A kérelem átvételi elismervényén feltüntetett dátum

                        2021. július 29.

                        A kiegészítő információk kérésének dátuma

                        2021. július 29.

                        A kiegészítő információk benyújtásának határideje

                        2021. augusztus 20.

                        Az értékelés lezárásának határideje

                        2021. október 29.

                        Beavatkozási kritérium

                        Az EGAA-rendelet 4. cikkének (3) bekezdése

                        Elsődlegesen érintett vállalat

                        Porto Canale
                           (Porto Industriale di Cagliari SpA)

                        Érintett vállalatok száma

                        1

                        Gazdasági ágazat(ok)

                        (NACE Rev. 2 ágazat)
                           3

                        52. ágazat (Raktározás, szállítást kiegészítő tevékenység)

                        Referencia-időszak (négy hónap):

                        2020. szeptember 1. – 2021. január 1.

                        A referencia-időszak alatt elbocsátottak száma (a)

                        190

                        A referencia-időszak előtt vagy után elbocsátottak száma (b)

                        0

                        Az elbocsátottak száma összesen (a + b)

                        190

                        A támogatható kedvezményezettek száma összesen

                        190

                        A megcélzott kedvezményezettek száma összesen

                        190

                        A személyre szabott szolgáltatásokhoz kapcsolódó költségvetés (EUR)

                        1 686 750

                        Az EGAA végrehajtásához kapcsolódó költségvetés
                           4
                         (EUR)

                        0 070 200

                        Teljes költségvetés (EUR)

                        1 756 950

                        EGAA-hozzájárulás (85 %) (EUR)

                        1 493 407

               A KÉRELEM ÉRTÉKELÉSE

               Az eljárás

               4.Olaszország 2021. július 15-én kérelmet nyújtott be „EGF/2021/003 IT/ Porto Canale” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek
                  5
               . A Bizottság 2021. július 29-én visszaigazolta a kérelem beérkezését, és kiegészítő információkat kért Olaszországtól. Olaszország a kéréstől számított 15 munkanapon belül megküldte a szóban forgó kiegészítő információkat. A hiánytalan kérelem kézhezvételétől számított 50 munkanapos határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2021. október 29-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 190 elbocsátott munkavállalóra vonatkozik, akiknek a Porto Canale (Porto Industriale di Cagliari SpA) vállalatnál megszűnt a tevékenysége. A vállalat a NACE Rev. 2. rendszer szerinti gazdasági ágazatok közül az 52. ágazatban (Raktározás, szállítást kiegészítő tevékenység) működött. A Porto Canale vállalattól történő elbocsátások Sardegna (ITG2) NUTS 2 régióban találhatók.

               Beavatkozási kritériumok

               6.Olaszország a kérelmét az EGAA-rendelet 4. cikkének (3) bekezdésében foglalt beavatkozási kritériumok alapján nyújtotta be, eltérve a 4. cikk (2) bekezdésének a) pontjában meghatározott kritériumoktól, amelyek szerint a támogatás feltétele legalább 200 munkavállaló elbocsátása vagy önálló vállalkozó tevékenységének megszűnése egy négy hónapos referencia-időszak alatt egy vállalkozáson belül egy tagállamban, ideértve a tevékenységeknek a vállalkozás beszállítóinál vagy a továbbfeldolgozó vállalatoknál történt megszűnését.

               7.A kérelemmel összefüggő négy hónapos referencia-időszak 2020. szeptember 1-jétől 2021. január 1-jéig tartott.

               Az elbocsátások és a tevékenységmegszüntetések számának kiszámítása

               8.Az elbocsátott munkavállalók tevékenységének a referencia-időszak alatti megszűnését a munkaszerződés tényleges megszűnésének vagy lejártának időpontjából számították ki.

               Támogatható kedvezményezettek

               9.A támogatható kedvezményezettek száma tehát összesen 190.

               Az elbocsátásokhoz és a tevékenység beszüntetéséhez vezető események ismertetése

               10.2018-ban a földközi-tengeri kikötők az európai kikötői forgalom 35 %-át bonyolították le, ami 2008-hoz képest 7 százalékpontos növekedést jelentett. Az olasz kikötők azonban nem profitáltak ebből a tendenciából. 2011 és 2018 között a Szuezi-csatornán áthaladó tonnamennyiség 42 %-kal nőtt, míg az olasz kikötők tevékenysége csupán 2 %-kal
                  6
               , Cagliari kikötőjében pedig a tevékenység ezen időszak alatt folyamatosan csökkent.

               Tengeri áruszállítás, a szardíniai kikötőkbe és onnan kifelé irányuló teljes forgalom
                  (millió tonna)

                        A kikötőkbe

                        A kikötőkből

               Forrás: Banca d’Italia
                  7

               11.A globális hajózási útvonalak koncentrálódásának folyamata
                  8
                változásokat eredményezett a földközi-tengeri átrakodási műveletek tekintetében. Konténermennyiségeket és műveleteket helyeztek át a Földközi-tenger medencéjének szélein elhelyezkedő csomópontokba, például Pireuszba, Port Saidba, Tanger-Medbe és Algecirasba.

               12.A cagliari kikötő jelentős hátrányban van a globális kereskedelmi hálózaton belül: nem kínálhat szárazföldi összeköttetéseket Olaszország többi részével és Európával. 2018-ban a forgalom 90 %-kal csökkent, a veszteségek pedig meghaladták a 3 millió EUR-t. 2019-ben Cagliari konténertermináljába a legnagyobb ügyfél (Hapag Lloyd) stratégiai döntései miatt hónapokon át nem kapott futott be hajó
                  9
               . Következésképpen a Contship Italia csoport, a Porto Industriale di Cagliari SpA kizárólagos tulajdonosa, a konténerterminál koncessziós jogosultja úgy döntött, hogy beszünteti a tevékenységét Cagliariban, és önkéntesen felszámolja leányvállalatát, a Porto Industriale di Cagliari SpA-t.

               13.Annak érdekében, hogy ne kerüljön sor leépítésekre, amíg az olasz hatóságok a konténerterminál új koncessziós jogosultját keresik, 2019 szeptemberében a Porto Canale 207 munkavállalóját 12 hónapra felvették a CIGS rendszerbe, amely szociális védőhálóként pótolja vagy kiegészíti a nehéz helyzetben lévő vállalkozások munkavállalóinak fizetését. A felmondásról értesítő leveleket küldtek, amelyben 2020. szeptember 1. szerepelt a szerződés megszűnésének dátumaként.

               14.Az új koncessziós jogosult megtalálására irányuló pályázati felhívás három meghosszabbítás ellenére sem vonzott ajánlattevőt. 2020 szeptemberében elbocsátották azt a 190 munkavállalót, akik még a vállalkozásnál voltak.

               Az elbocsátások várható hatása a helyi, a regionális és az országos gazdaságra és foglalkoztatásra

               15.A világjárvány okozta válság nyomán jelentősen romlott a szardíniai munkaerőpiac, amely a kontinenstől távoli fekvés és szigetjelleg miatt kis munkaerőpiacot képez.

               16.A foglalkoztatottak száma, amely 2018 és 2019 során nőtt, 2020-ban meredeken visszaesett. Az Olasz Nemzeti Statisztikai Intézet (ISTAT) munkaerő-felmérése szerint a csökkenés (−4,6 %) 2,6 százalékponttal magasabb volt, mint Olaszország egészének átlaga (−2,0 %)
                  10
               .

               17.2020-ban a létrejövő és a megszűnő munkahelyek különbözete negatív volt (−6 000 munkahely). Ez 100 munkavállalónként 2,6 teljes munkaidős állás elvesztését jelenti. A csökkenés főként a turizmusból, a szórakoztatóipari és szabadidős szolgáltatásokból, valamint a tengeri áruszállításból (elsősorban átrakodás) adódott, míg az építőiparban pozitív fejlemények történtek. Az aktivitási ráta 2019-hez képest 3,1 százalékponttal, 60,3 %-ra csökkent
                  11
               .

               18.2020 első felében a Szardínián ledolgozott munkaórák száma közel 20 %-kal csökkent 2019 azonos időszakához képest. A ledolgozott munkaórák számának csökkenése nem eredményezett munkanélküliséget, köszönhetően a csökkentett munkaidős rendszerek széles körű alkalmazásának és a világjárvány első hónapjaiban a munkavállalók elbocsátását megakadályozó törvényerejű rendelet
                  12
                hatálybalépésének.

               19.A szardíniai gazdaságot nemcsak a Porto Canale vállalatnál történt elbocsátások negatív hatásai sújtják, hanem a további EGAA-kérelem tárgyát képező
                  13
                Air Italy vállalatnál bekövetkezett elbocsátások is.

               20.A foglalkoztatás általános visszaesésével összefüggésben a Porto Canale vállalattól elbocsátott munkavállalóknak további támogatásra lesz szükségük ahhoz, hogy leküzdjék a kis szardíniai munkaerőpiac problémáit, és új állást találjanak.

               A kérelem elfogadhatóságát alátámasztó körülmények indokolása

               21.Olaszország azzal érvel, hogy bár a négy hónapos referencia-időszakban kevesebb mint 200 elbocsátás történt, a kérelmet mégis az EGAA-rendelet 4. cikke (2) bekezdésének a) pontja szerinti kérelemnek kell tekinteni, mivel az elbocsátásokra kis méretű munkaerőpiacon került sor.

               22.A kontinenstől távoli fekvéséből és szigetjellegéből adódóan Szardínia kis munkaerőpiac. Ezenkívül a sziget ritkán lakott. Népsűrűsége 68 lakos/km², ami alacsonyabb az EU-27 átlagánál (109) és megközelítőleg egyharmada az olasz átlagnak (201)
                  14
               . Továbbá a sziget népessége csökken (2018-hoz képest 2019-ben −5,4 %)
                  15
               . A népesség, a természeti erőforrások, a gazdasági javak és a gazdasági infrastruktúra földrajzi eloszlása heterogén, és a sziget déli és északnyugati részén koncentrálódik. Szardínia összes munkahelyének egyharmada Cagliariban található.

               23.Szardínián az egy főre jutó, vásárlóerő-egységben számított GDP
                  16
                jóval alacsonyabb az olasz átlagnál. 2018-ban összege 21 600 EUR volt, ami messze elmarad az olasz (29 700 EUR) és az európai átlagtól (31 000 EUR) (Eurostat, 2020)
                  17
               .

               24.Szardíniára súlyos hatással volt a gazdasági válság. 2008 óta a gazdaságot alacsony növekedés és növekvő munkanélküliség jellemzi
                  18
               .

               25.A világjárvány súlyosan érintette a szardíniai szolgáltatási ágazatot: a vállalkozások kétharmadának forgalma csökkent. Ez különösen a turizmushoz kapcsolódó vállalkozásokat sújtotta: a látogatók száma 2020-ban 58 %-kal csökkent 2019-hez képest
                  19
               . A világjárvány hatásaival szemben ellenállóbb feldolgozóipari tevékenység Szardínián a teljes tevékenység mindössze 7 %-át teszi ki, ami 1,7 százalékponttal alacsonyabb a feldolgozóipari tevékenység országos átlagánál (ISTAT, 2020)
                  20
               .

               26.2020-ban a szardíniai családok állandó árakon számított rendelkezésre álló jövedelme 5,1 %-kal csökkent 2019-hez képest (Olaszország esetében az arány −2,7 %). A csökkenés oka a bérhányad zsugorodása volt, amely a teljes jövedelem több mint négyötödét teszi ki. A munkavállalók teljes nettó keresete meredeken visszaesett, főként a ledolgozott órák számának csökkenése miatt (2019-hez képest 13 %-os csökkenés)
                  21
               .

               27.A világjárvány miatt a munkajövedelemmel nem rendelkező szardíniai háztartások száma 2020-ban 16,5 %-ra nőtt (2019-hez képest +3,5 százalékpont). A háztartások jövedelmének csökkenésével összefüggésben az alapjövedelem (reddito di cittadinanza) igénybevétele 2020-ban 7,3 %-kal nőtt 2019-hez képest. 2020 végén a kedvezményezett háztartások száma 47 604 volt, ami a szardíniai háztartások 6,5 %-a; ez 1,7 százalékponttal magasabb az olasz átlagnál (4,8 %)
                  22
               .

               28.2020 májusában bevezették a szükséghelyzeti jövedelmet (reddito di emergenza), amely az alapjövedelemhez hasonló, de kevésbé szigorú hozzáférési kritériumokkal működő ideiglenes intézkedés azzal a céllal, hogy azonnali segítséget nyújtson a világjárvány gazdasági hatásai által súlyosan érintett családok számára. 2020 végén a régióban mintegy 8 500 háztartás részesült ebben az intézkedésben. A két jövedelmi rendszer a szardíniai háztartások 7,7 %-át támogatta
                  23
               .

               29.Az alapjövedelem hozzájárult a szegénység csökkentéséhez
                  24
               , amely a relatív szegénységi mutató szerint 2018-ban Szardínia lakosságának 25 %-át érintette, és 10 százalékponttal meghaladta az országos átlagot. A családok szegénységi mutatója is magasabb az olasz átlagnál. 2018-ban Szardínia esetében 19,3 % volt, míg Olaszországban 11,8 %. A mutató 2019-ben (Szardínia esetében) 12,8 %-ra, illetve (Olaszország esetében) 11,4 %-ra változott. A Szardíniára vonatkozó mutató csökkenését minden bizonnyal az alapjövedelem okozta, amelyben mintegy 40 000 szardíniai részesült
                  25
               .

               A változásra való felkészülésre és a szerkezetátalakításra vonatkozó uniós minőségi keret (QFR) alkalmazása

               30.Olaszország ismertette, hogyan vették figyelembe a változásra való felkészülésre és a szerkezetátalakításra vonatkozó uniós minőségi keretben megfogalmazott ajánlásokat. Miután a Porto Canale csoportos létszámleépítési eljárást indított a munkaerő egészére vonatkozóan, a szardíniai hatóságok, az illetékes minisztériumok
                  26
               , a szakszervezetek
                  27
                és az elbocsátó vállalkozás kerekasztal-beszélgetéseket folytattak azzal a kettős céllal, hogy bérkiegészítési rendszerek révén védjék a munkavállalók jövedelmét, biztosítsák a munkavállalók szakmai készségeinek és ismereteinek megőrzését, valamint növeljék Cagliari kikötőjének vonzerejét a potenciális befektetők számára, feltéve, hogy a befektetők új munkalehetőségeket teremthetnek.

               31.A Regione Sardegna és az ASPAL, a regionális állami foglalkoztatási szolgálatok közvetlen intézkedéseket hoztak a QFR-ben a képzésre, a képességek igazolására és az újrafoglalkoztatásra vonatkozóan javasolt célkitűzések megvalósítása érdekében. Az ASPAL meghatározta a legmegfelelőbb intézkedéseket a munkavállalók újrafoglalkoztathatóságának biztosítására, átvihető készségeket, például informatikai, nyelvi vagy vállalkozói készségeket vagy logisztikai továbbképzést biztosítva számukra. A munkavállalók részére 12 hónapon át biztosították a CIGS-t és a CIGS rendszerhez kapcsolódó intenzív áthelyezési segítségnyújtási szolgáltatásokat
                  28
               . A szociális partnereket teljes mértékben bevonták az intézkedések tervezésébe.

               32.Ami az elbocsátott munkavállalók megsegítésére irányuló tevékenységeket illeti, Olaszország arról számolt be, hogy az „általános tájékoztatás és pályaorientáció” már megvalósult, és 179 elbocsátott munkavállaló vett részt a logisztikával kapcsolatos továbbképzésben.

               A nemzeti vagy uniós forrásokból finanszírozott intézkedéseket kiegészítő jelleg

               33.Olaszország megerősítette, hogy az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               34.A személyre szabott szolgáltatások összehangolt csomagja kiegészíti a más nemzeti vagy uniós forrásokból finanszírozott fellépéseket, köztük a már említett CIGS rendszerhez kapcsolódó áthelyezési segítségnyújtási szolgáltatást.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               35.Szardínia régió, az ASPAL, Cagliari önkormányzata, a cagliari kikötői hatóság és a szakszervezetek közösen dolgoztak azon, hogy meghatározzák a Porto Canale korábbi munkavállalóinak újrafoglalkoztatását biztosító megfelelő intézkedéseket és útvonalakat. 2020 novembere óta az ANPAL
                  29
                és a szardíniai hatóságok több videokonferenciát tartottak az intézkedéscsomag finomhangolása és az EGAA-kérelem előkészítése céljából.

               A megcélzott kedvezményezettek és a javasolt intézkedések

               A megcélzott kedvezményezettek

               36.Várhatóan mind a 190 elbocsátott munkavállaló részt vesz az intézkedésekben. E munkavállalók nemek, korcsoport és iskolai végzettség szerinti megoszlása a következő:

                        Kategória

                        A várható
                           kedvezményezettek száma

                        Nem:

                        Férfiak:

                        172

                        (90,5 %)

                        Nők:

                        18

                        (9,5 %)

                        Nem bináris:

                        0

                        (0,0 %)

                        Korcsoport

                        30 év alattiak:

                        0

                        (0,0 %)

                        30–54 év közöttiek:

                        187

                        (98,4 %)

                        54 év felettiek:

                        3

                        (1,6 %)

                        Iskolai végzettség

                        Legfeljebb alsó középfokú végzettség
                           30

                        18

                        (9,5 %)

                        Felső középfokú
                           31
                         vagy posztszekunder végzettség
                           32

                        159

                        (83,7 %)

                        Felsőfokú végzettség
                           33

                        13

                        (6,8 %)

               Javasolt intézkedések

               37.Az elbocsátott munkavállalóknak nyújtandó személyre szabott szolgáltatások az alábbiakat foglalják magukban:

               –Általános tájékoztatás és pályaorientáció: Az elérhető intézkedésekre vonatkozó általános tájékoztatást követően pályaorientációs tanácsadás áll valamennyi munkavállaló rendelkezésére. Ez a már végrehajtott intézkedés nem része az EGAA által társfinanszírozott csomagnak. Az intézkedés leírása azonban szerepel, hogy koherensek legyenek az elbocsátott munkavállalóknak kínált intézkedések.

               –Szakmai előmeneteli tanácsadás: Az intézkedés részét képező profilalkotás célja az érdeklődési területek, készségek, képességek és kompetenciák, valamint a fejlesztendő területek azonosítására irányuló személyes tudatosítási folyamat előmozdítása. E folyamat eredményeként meghatározásra kerül a munkavállaló személyre szabott útvonala a munkaerőpiacra való visszailleszkedéshez.

               –Álláskeresési segítségnyújtás, beleértve a helyi és regionális munkalehetőségek aktív keresését és a munkaközvetítést.

               –Mentorálás az új munkahelyhez való alkalmazkodáshoz. A tervek szerint mentorálásra kerül sor annak érdekében, hogy a munkavállalók alkalmazkodni tudjanak az új munkakörnyezethez és szervezeti körülményekhez.

               –Vállalkozás létrehozásához nyújtott támogatás. Azok a munkavállalók, akik önfoglalkoztatóvá kívánnak válni, csoportos/egyéni mentorálásban vesznek részt, amely magában foglalhatja a tervezést, megvalósíthatósági tanulmányok elkészítését, üzleti tervek elkészítését, a finanszírozási lehetőségek meghatározásában való közreműködést stb. A vállalkozói készségekre irányuló „WeRentrepreneur” elnevezésű eszköz
                  34
                rendelkezésükre fog állni.

               –Hozzájárulás vállalkozások létrehozásához Azok a munkavállalók, akik vállalkozást indítanak vagy önálló vállalkozói tevékenységbe kezdenek, legfeljebb 22 000 EUR összegű hozzájárulásban részesülnek az indulási költségek fedezéséhez.

               –Képzés. Logisztikai képzés, például árumozgás, szállítástervezés stb., a teherszállításban részt vevő gépek karbantartása, illetve logisztikai infrastruktúrák kezelése és szervezése. A fő képzést 30 órás horizontális képzés egészíti ki (angol nyelv vagy a fő képzés tartalmához kapcsolódó szoftver).

               A munkaközvetítést követően valamely állásajánlatra előválogatott munkavállalók képzésben részesülnek a potenciális munkáltató által azonosított esetleges készséghiányok kezelése céljából. Elsőbbséget élveznek a legkiszolgáltatottabb munkavállalói csoportok, különösen az alacsony iskolai végzettséggel rendelkező vagy 55 év feletti munkavállalók. A képzés középpontjában a zöld gazdaság, a kék gazdaság
                  35
               , a személyes szolgáltatások, az egészségügyi és szociális szolgáltatások, a kulturális örökség előmozdítása és a kulturális tevékenységek állnak. A nemzeti vagy regionális katalógusokban szereplő szakmai képesítésekkel kapcsolatos képzés szintén a képzési ajánlat részét képezi.

               Az önfoglalkoztatásra törekvő munkavállalók képzési utalványt kapnak, amelyet vállalkozásalapítással és -vezetéssel kapcsolatos képzésre használhatnak fel.

               –Ösztönzők és hozzájárulás konkrét költségekhez. (1) A munkaerő-felvétel ösztönzése: A Porto Canale korábbi munkavállalóit felvevő vállalkozások 3 500 EUR-t kapnak a teljes munkaidős, határozatlan idejű szerződések után, és 1 500 EUR-t a határozott idejű szerződések esetében. (2) A mobilitási költségek visszatérítése: A munkavállalók földrajzi mobilitásának támogatása érdekében tervbe van véve, hogy a más régióban vagy a munkavállaló lakóhelyétől legalább 200 km-re lévő vállalkozásnál történő újrafoglalkoztatás esetén a költözés költségeit visszatérítik. (3) Képzési ösztönzés: A képzésben aktívan részt vevő munkavállalók 500 EUR átalányösszegben részesülnek.

               38.Az intézkedéseket úgy tervezték, hogy összhangban legyenek az olasz nemzeti fenntartható fejlődési stratégiával (SNSvS)
                  36
               . A csomag az EGAA-rendelet 7. cikkének (2) bekezdésével összhangban hozzájárul a digitális ipari korszakban és az erőforrás-hatékony gazdaságban szükséges horizontális készségek terjesztéséhez.

               39.A személyre szabott szolgáltatások itt leírt javaslat szerinti összehangolt csomagja az EGAA-rendelet 7. cikkében meghatározott támogatható intézkedések közé sorolható aktív munkaerőpiaci intézkedéseknek minősül. Ezek a szolgáltatások nem helyettesítik a passzív szociális védelmi intézkedéseket.

               40.Olaszország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               41.A költségek becsült teljes összege 1 756 950 EUR, amely a személyre szabott szolgáltatásokra fordított 1 686 750 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 70 200 EUR összegű kiadásokat foglalja magában.

               42.Az EGAA-ból igényelt teljes pénzügyi hozzájárulás összege 1 493 407 EUR (az összköltség 85 %-a).

               43.A nemzeti előfinanszírozást és társfinanszírozást Sardegna régió biztosítja.

                        Intézkedések

                        A résztvevők becsült száma

                        Egy résztvevőre eső becsült költség
                        (EUR)
                           37

                        Becsült összköltség

                        (EUR)
                           38

                        Személyre szabott szolgáltatások (az EGAA-rendelet 7. cikke (2) bekezdésének a) pontja szerinti intézkedések)

                        Szakmai előmeneteli tanácsadás
                           (counselling per lo sviluppo di carriera e patto di azione)

                        190

                        280

                        53 200

                        Álláskereséshez nyújtott segítség
                           (accompagnamento e assistenza alla ricerca attiva di lavoro)

                        150

                        280

                        42 000

                        Mentorálás az új munkahelyhez való alkalmazkodáshoz
                           (accompagnamento all'inserimento lavorativo)

                        150

                        175

                        26 250

                        Vállalkozás létrehozásához nyújtott támogatás
                           (accompagnamento alla creazione d'impresa)

                        20

                        525

                        10 500

                        Hozzájárulás vállalkozások létrehozásához
                           (bonus per la creazione di un'impresa)

                        20

                        22 000

                        440 000

                        Képzés
                           (formazione professionale su misura, voucher formativo specialistico, formazione specialistica in gestione aziendale)

                        176

                        2 993

                        526 800

                        Részösszeg (a):

                        A személyre szabott szolgáltatáscsomag százalékos aránya

                        –

                        1 098 750

                        (65,14 %)

                        Juttatások és ösztönzők (az EGAA-rendelet 7. cikke (2) bekezdésének b) pontja szerinti intézkedések)

                        A munkaerő-felvétel ösztönzése
                           (Incentivo all’assunzione)

                        170

                        2 235

                        380 000

                        A mobilitási költségek visszatérítése
                           (bonus per la mobilità territoriale)

                        80

                        1 500

                        120 000

                        Képzési ösztönzés
                           (indennità per la frequenza della formazione)

                        176

                        500

                        88 000

                        Részösszeg (b):

                        A személyre szabott szolgáltatáscsomag százalékos aránya:

                        –

                        588 000

                        (34,86 %)

                        Az EGAA-rendelet 7. cikkének (5) bekezdése szerinti intézkedések

                        1. Előkészítő tevékenységek

                        –

                        15 000

                        2. Igazgatás

                        –

                        30 000

                        3. Tájékoztatás és nyilvánosság

                        –

                        4 200

                        4. Ellenőrzés és jelentéstétel

                        –

                        21 000

                        Részösszeg (c):

                        Százalékos arány az összköltséghez képest:

                        –

                        70 200

                        (4,00 %)

                        Összköltség (a + b + c):

                        –

                        1 756 950

                        EGAA-hozzájárulás (az összköltség 85 %-a)

                        –

                        1 493 407

               44.A fenti táblázatban az EGAA-rendelet 7. cikke (2) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Olaszország megerősítette, hogy ezen intézkedések a munkakereső vagy képzési tevékenységekben részt vevő megcélzott kedvezményezettek tevékeny részvételétől függenek.

               45.Olaszország megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházások költsége kedvezményezettenként nem haladja meg a 22 000 EUR-t.

               A kiadások támogathatóságának időszaka

               46.Olaszország 2020. október 8-án kezdte meg a személyre szabott szolgáltatások nyújtását a megcélzott kedvezményezettek részére. Az intézkedésekkel kapcsolatos kiadásokhoz ezért 2020. október 8-tól kezdve a finanszírozási határozat hatálybalépésétől számított 24 hónapig nyújtható pénzügyi hozzájárulás az EGAA-ból.

               47.Olaszország számára 2021. január 18-án merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2021. január 18-tól kezdve a finanszírozási határozat hatálybalépésétől számított 31 hónapig támogathatók az EGAA-ból nyújtott pénzügyi hozzájárulásból.

               Irányítási és kontrollrendszerek

               48.A kérelem tartalmazza az irányítási és kontrollrendszer leírását, amely meghatározza az érintett szervek felelősségi körét. Olaszország tájékoztatta a Bizottságot, hogy a pénzügyi hozzájárulást az ANPAL fogja igazgatni a következőképpen: az ANPAL – Divisione IV irányító hatóságként, az ANPAL – Divisione VI pedig igazoló hatóságként jár el. A Ministero del lavoro e delle politiche sociali-MLPS – Segretaria Generale ellenőrző hatóságként jár el. Az irányító hatóság közreműködő szervezete az ASPAL lesz.

               Az érintett tagállam vállalásai

               49.Olaszország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –a kettős finanszírozást elkerülik,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               50.Az EGAA-támogatás éves maximális összege (2018-as árakon számítva) a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendelet
                  39
                8. cikkében meghatározottaknak megfelelően 186 millió EUR.

               51.Miután az EGAA-rendelet 13. cikkének (1) és (2) bekezdésében meghatározott feltételek szempontjából megvizsgálta a kérelmet, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 85 %-át kitevő 1 493 407 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.

               52.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, az Európai Unió Tanácsa és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodás
                  40
                9. pontja értelmében.

               Kapcsolódó jogi aktusok

               53.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 1 493 407 EUR összegnek az érintett költségvetési sorba történő átcsoportosításra is.

               54.A Bizottság az EGAA igénybevételéről szóló határozatra irányuló javaslat elfogadásával egyidejűleg határozatot fogadott el a pénzügyi hozzájárulásról, amely a költségvetési rendelet
                  41
                110. cikke értelmében finanszírozási határozatnak minősül. A finanszírozási határozat azon a napon lép hatályba, amikor a Bizottság értesítést kap a költségvetési átcsoportosításnak az Európai Parlament és a Tanács általi jóváhagyásáról.

               2021/0337 (BUD)

               Javaslat

               AZ EURÓPAI PARLAMENT ÉS A TANÁCS HATÁROZATA

               Olaszország EGF/2021/003 IT/Porto Canale referenciaszámú kérelme nyomán az Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre
                  42
                és különösen annak 15. cikke (1) bekezdésére,

               tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra
                  43
                és különösen annak 9. pontjára,

               tekintettel az Európai Bizottság javaslatára,

               mivel:

               (1)Az elbocsátott munkavállalók támogatását szolgáló Európai Globalizációs Alkalmazkodási Alap (EGAA) célja, hogy kifejezze a szolidaritást, és előmozdítsa a tisztességes és fenntartható foglalkoztatást az Unióban azáltal, hogy jelentős szerkezetátalakítások esetén támogatást nyújt az elbocsátott munkavállalók és azon önálló vállalkozók számára, akiknek tevékenysége megszűnik, és segíti őket abban, hogy a lehető leghamarabb visszatérjenek a tisztességes foglalkoztatásba és tartósan elhelyezkedjenek.

               (2)Az EGAA éves maximális összege az (EU, Euratom) 2020/2093 tanácsi rendelet
                  44
                8. cikkében meghatározottaknak megfelelően (2018-as árakon számítva) nem haladhatja meg a 186 millió EUR összeget.

               (3)Olaszország 2021. július 15-én kérelmet nyújtott be az EGAA igénybevételére irányulóan az olaszországi Porto Industriale di Cagliari SpA vállalatnál történt elbocsátásokra vonatkozóan. E kérelmet az (EU) 2021/691 rendelet 8. cikke (5) bekezdésének megfelelően további információkkal egészítette ki. Az említett kérelem eleget tesz az (EU) 2021/691 rendelet 13. cikkében az EGAA-ból folyósított pénzügyi hozzájárulásra vonatkozóan megállapított követelményeknek.

               (4)Az (EU) 2021/691 rendelet 4. cikkének (3) bekezdése értelmében Olaszország kérelme elfogadható, mivel az elbocsátások által érintett terület kis méretű munkaerőpiac, és az elbocsátások súlyos hatást gyakorolnak a foglalkoztatásra és a regionális gazdaságra.

               (5)Az EGAA-t ezért igénybe kell venni az Olaszország által benyújtott kérelem alapján nyújtandó, 1 493 407 EUR összegű pénzügyi hozzájárulás folyósítása érdekében.

               (6)Az EGAA igénybevételéhez szükséges idő minimálisra csökkentése érdekében ezt a határozatot elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2021-es pénzügyi évre vonatkozó általános költségvetésének keretein belül az elbocsátott munkavállalók támogatását szolgáló Európai Globalizációs Alkalmazkodási Alapból 1 493 407 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadásának időpontja]
                  45*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 153., 2021.5.3., 48. o.

                     (2)

                        A Bizottság (EU) 2019/1755 Felhatalmazáson Alapuló Rendelete (2019. augusztus 8.) a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet mellékleteinek módosításáról (HL L 270., 2019.10.24., 1. o.).

                     (3)

                        HL L 393., 2006.12.30., 1. o.

                     (4)

                        Az (EU) 2021/691 rendelet 7. cikkének (5) bekezdése alapján.

                     (5)

                        A 12 hetes határidőt az (EU) 2021/691 rendelet 8. cikke (2) bekezdésének megfelelően 2021. január 1. és 2021. május 3. között felfüggesztették.

                     (6)

                  Riflessioni sul sistema dei trasporti in Italia
                   (2. kiadás, 2019. október).

                     (7)

                        Banca d’Italia,
                  L'economia della Sardegna.
                   Rapporto annuale, giugno 2021

                     (8)

                        Három nagy hajótársasági szövetség – az Ocean Alliance, a 2M és a The Alliance – rendelkezik az Ázsia és Észak-Európa, valamint az Ázsia és a földközi-tengeri térség közötti útvonalak rakodókapacitásának 100 %-ával.

                     (9)

                  Hapag Lloyd eliminates Cagliari port from its services
                  .

                     (10)

                        Banca d’Italia,
                  L'economia della Sardegna.
                   Rapporto annuale, giugno 2021
                  .

                     (11)

                        Banca d’Italia,
                  L'economia della Sardegna.
                   Rapporto annuale, giugno 2021
                  .

                     (12)

                  Decreto Legge 17 marzo 2020, n. 18. art. 46

                     (13)

                        EGF/2021/002 IT/Air Italy. COM(2021) 936

                     (14)

                  https://ec.europa.eu/eurostat/databrowser/view/demo_r_d3dens/default/table?lang=en

                     (15)

                  https://ec.europa.eu/eurostat/cache/digpub/regions/

                     (16)

                        Bruttó hazai termék.

                     (17)

                  https://ec.europa.eu/growth/tools-databases/regional-innovation-monitor/base-profile/sardinia

                     (18)

                  https://ec.europa.eu/growth/tools-databases/regional-innovation-monitor/base-profile/sardinia

                     (19)

                  https://www.ansa.it/sardegna/notizie/2021/06/22/bankitalia-pandemia-affossa-pil-della-sardegna-giu-dell8_c3e46d5b-cc14-4605-aeeb-308b6ac8d54c.html

                     (20)

                  https://ec.europa.eu/growth/tools-databases/regional-innovation-monitor/base-profile/sardinia

                     (21)

                        Banca d’Italia,
                  L'economia della Sardegna.
                   Rapporto annuale, giugno 2021
                  .

                     (22)

                        Banca d’Italia, L'economia della Sardegna. Rapporto annuale, giugno 2021.

                     (23)

                        Banca d’Italia, L'economia della Sardegna. Rapporto annuale, giugno 2021.

                     (24)

                        Banca d’Italia, L'economia della Sardegna. Rapporto annuale, giugno 2021.

                     (25)

                        Banca d’Italia, L'economia della Sardegna. Rapporto annuale, giugno 2021.

                     (26)

                        Infrastrukturális és Közlekedési Minisztérium, Munkaügyi és Szociálpolitikai Minisztérium, Gazdaságfejlesztési Minisztérium, Dél-Olaszország és a Területi Kohézió Minisztériuma.

                     (27)

                        Confederazione Generale Italiana del Lavoro (CGIL), Unione Italiana del Lavoro (UIL), Federazione Italiana Lavoratori Trasporti- Confederazione Generale Italiana del Lavoro (FILT-CGIL), Federazione Italiana Trasporti-Confederazione Italiana Sindacati Lavoratori (FIT-CISL), UIL Trasporti, Unione Generale del Lavoro (UGL) Mare e Porti, Unione Sindacale di Base (USB) lavoro privato, valamint Rappresentanza Sindacale Unitaria (RSU).

                     (28)

                        Assegno di ricollocazione – CIGS.

                     (29)

                        Agenzia Nazionale per le Politiche Attive del Lavoro (ANPAL), az aktív foglalkoztatáspolitikákkal foglalkozó olasz nemzeti ügynökség.

                     (30)

                        ISCED 0–2.

                     (31)

                        ISCED 3.

                     (32)

                        ISCED 4.

                     (33)

                        ISCED 5–8.

                     (34)

                  www.werentrepreneur.com

                     (35)

                  https://ec.europa.eu/oceans-and-fisheries/ocean/blue-economy/sustainable-blue-economy_en

                     (36)

                  Strategia Nazionale per lo Sviluppo sostenibile (SNSvS)

                     (37)

                        A tizedesjegyek elkerülése érdekében az egy munkavállalóra jutó becsült költségek kerekítésre kerültek. A kerekítés azonban nincs hatással az egyes intézkedések összköltségére, amely azonos az Olaszország által benyújtott kérelemben szereplő összeggel.

                     (38)

                        A végösszegek a kerekítés miatt nem egyeznek.

                     (39)

                        HL L 433I., 2020.12.22., 11. o.

                     (40)

                        HL L 433I., 2020.12.22., 29. o.

                     (41)

                        Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).

                     (42)

                        HL L 153., 2021.5.3., 48. o.

                     (43)

                        HL L 433I., 2020.12.22., 29. o.

                     (44)

                        A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433I., 2020.12.22., 11. o.).

                     (45)
                  *
                        A dátumot a Parlament illeszti be a határozatnak a Hivatalos Lapban való kihirdetését megelőzően.


               EURÓPAI BIZOTTSÁG
            Brüsszel, 2021.10.28.
            COM(2021) 936 final
            2021/0338(BUD)

            Javaslat
            AZ EURÓPAI PARLAMENT ÉS A TANÁCS HATÁROZATA
            Olaszország EGF/2021/002 IT/Air Italy referenciaszámú kérelme nyomán az Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az elbocsátott munkavállalók támogatását szolgáló Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló 2021. április 28-i (EU) 2021/691 európai parlamenti és tanácsi rendelet
                  1
                (a továbbiakban: az EGAA-rendelet) határozza meg.

               2.2021. július 15-én Olaszország az olaszországi Air Italy SpA légitársaságnál bekövetkezett elbocsátásokat követően „EGF/2021/002 IT/Air Italy” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A JAVASLAT ÖSSZEFOGLALÁSA

                        EGAA-kérelem

                        EGF/2021/002 IT/Air Italy

                        Tagállam

                        Olaszország

                        Érintett régió(k) (NUTS
                           2
                         2 szint)

                        Sardegna (ITG2)

                        A kérelem benyújtásának dátuma

                        2021. július 15.

                        A kérelem átvételi elismervényén feltüntetett dátum

                        2021. július 29.

                        Kiegészítő információk iránti kérelem dátuma

                        2021. július 29.

                        A kiegészítő információ benyújtásának határideje

                        2021. augusztus 19.

                        Az értékelés befejezésének határideje

                        2021. október 29.

                        Beavatkozási kritérium

                        Az EGAA-rendelet 4. cikke (2) bekezdésének a) pontja

                        Elsődlegesen érintett vállalat

                        Air Italy SpA

                        Az érintett vállalatok száma

                        1

                        A tevékenység gazdasági ágazata

                        (NACE Rev. 2. rendszer szerinti ágazat)
                           3

                        51. ágazat (Légi közlekedés)

                        Referencia-időszak (négy hónap):

                        2020. szeptember 1. – 2021. január 1.

                        A referencia-időszak alatt elbocsátottak száma (a)

                        466
                           4

                        A referencia-időszak előtt vagy után elbocsátottak száma (b)

                        145

                        Az elbocsátottak száma összesen (a + b)

                        611

                        A támogatható kedvezményezettek száma összesen

                        611

                        A támogatásra jogosult kedvezményezettek száma összesen

                        611

                        A személyre szabott szolgáltatásokhoz kapcsolódó költségvetés (EUR)

                        4 376 000

                        Az EGAA
                           5
                         végrehajtásához kapcsolódó költségvetés (EUR)

                        0 182 400

                        Teljes költségvetés (EUR)

                        4 558 400

                        EGAA-hozzájárulás EUR-ban (85 %)

                        3 874 640

               A KÉRELEM ÉRTÉKELÉSE

               Eljárás

               4.Olaszország 2021. július 15-én kérelmet nyújtott be „EGF/2021/002 IT/ Air Italy” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek
                  6
               . A Bizottság 2021. július 29-én visszaigazolta a kérelem beérkezését, és kiegészítő információkat kért Olaszországtól. Olaszország a kéréstől számított 15 munkanapon belül megküldte a szóban forgó kiegészítő információkat. A hiánytalan kérelem kézhezvételétől számított 50 munkanapos határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2021. október 29-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 466 elbocsátott munkavállalóra vonatkozik, akiknek az Air Italy SpA vállalatnál megszűnt a tevékenysége. A vállalat a NACE Rev. 2. rendszer szerinti gazdasági ágazatok közül az 51. ágazatban (Légi szállítás) működött. Az Air Italy vállalat által végrehajtott elbocsátások Sardegna (ITG2) NUTS 2 régióban találhatók.

               A beavatkozás kritériumai

               6.Olaszország kérelmét az EGAA-rendelet 4. cikke (2) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 200 elbocsátott munkavállaló tevékenységének megszűnése egy négyhónapos referencia-időszak alatt egy vállalkozáson belül egy tagállamban.

               7.A kérelemmel összefüggő négy hónapos referencia-időszak 2020. szeptember 1-jétől 2021. január 1-jéig tartott.

               8.A referencia-időszakban 466 munkavállalót bocsátottak el az Air Italy vállalattól.

               Az elbocsátások és a tevékenységmegszüntetések számának kiszámítása

               9.A referencia-időszak alatt az elbocsátott munkavállalók tevékenységének megszűnését attól a naptól kezdve számolták, amelyen a munkáltató a 98/59/EK tanácsi irányelv
                  7
                3. cikke (1) bekezdésének megfelelően, írásban értesítette az illetékes hatóságot a tervezett csoportos létszámcsökkentésről. Olaszország az értékelés Bizottság általi befejezését megelőzően megerősítette, hogy az említett 466 elbocsátás ténylegesen megtörtént.

               Támogatásra jogosult kedvezményezettek

               10.A már említett munkavállalókon túl 145 olyan elbocsátott munkavállaló is a támogatható kedvezményezettek közé tartozik, akiknek a tevékenysége a négy hónapos referencia-időszak előtt vagy azt követően szűnt meg. Az EGAA-rendelet 6. cikkének b) pontjával összhangban ezen elbocsátott munkavállalók mindegyikének a referencia-időszak 2020. szeptember 1-jei kezdete előtt hat hónappal, vagy a referencia-időszak vége és az e javaslat elfogadását megelőző nap között szűnt meg a tevékenysége. Egyértelmű ok-okozati összefüggés mutatható ki azzal az eseménnyel, amely a referencia-időszakban az elbocsátott munkavállalók tevékenységének megszüntetését kiváltotta.

               11.A támogatható kedvezményezettek száma tehát összesen 611.

               Az elbocsátásokhoz és a tevékenység megszüntetéséhez vezető események ismertetése

               12.1963-ban az Alisardát, egy magántulajdonú légitársaságot azzal a céllal hozták létre, hogy fellendítse az akkoriban csak tengeri utakkal kiszolgált Costa Smeralda (Észak-Szardínia) idegenforgalmát. 1991-ben az Alisarda a nemzetközi piacon történő stratégiai újrapozicionálás részeként Meridianára változtatta nevét. A 90-es években a Meridiana üzemeltetés során kitermelt árbevétele évente átlagosan körülbelül 10 %-kal nőtt. 2004-ben a Meridiana 3,5 millió utast szállított, és közvetlenül versenyzett az Alitaliával és az AirOne-nal az Olaszországban legnagyobb forgalmat lebonyolító Milánó-Róma Fiumicino útvonalon. 2006-ban a Meridiana átvette a Eurofly irányítását, és elindított egy integrációs folyamatot, amely 2010-ben ért véget. A légitársaságot átnevezték Meridiana Fly-ra.

               13.2013-ban a Meridiana Fly megvásárolta a charterjáratok céljából létrehozott Air Italy légi fuvarozót, és 2005-ben rövid, közép- és nagy távolságú járatokat tűzött menetrendre.

               14.2018-ban a két vállalat egyesülésével jött létre az AQA Holding
                  8
                tulajdonában lévő új Air Italy. Az AQA Holding ambiciózus tervet nyújtott be az olaszországi célállomások széles körére kiterjedően, valamint a légitársaság milánói Malpensa repülőterén található nemzetközi csomópontból induló interkontinentális járatok fellendítésére
                  9
               .

               15.Az Air Italy a kezdetektől fogva különböző problémákkal szembesült, mint például az Alitaliával az Olaszország kontinentális területe és Szardínia közötti útvonalakkal kapcsolatban folytatott viták
                  10
               , vagy az American Airlines, a Delta és az United heves reakciója, amely az Air Italyt a Qatar Airways egyesült államokbeli terjeszkedési eszközének tekintette. Trump elnökhöz intézett nyílt levelében
                  11
                a három légi fuvarozó kérte, hogy állítsák meg az Air Italy által az USA és Európa között közlekedő nonstop járatok számának növekedését
                  12
               . E kérelem megnehezítette az esetleges partnerségek létrejöttét, amikor az Air Italy meg kívánta kötni első légitársaságok közötti és közös üzemeltetési megállapodásait az Atlanti-óceán két oldalát összekötő járatokat illetően
                  13
               .

               16.Ezenkívül a flotta a vártnál lassabban gyarapodott (2020 januárjában a flotta 11 repülőgépből, négy Airbus A330-ból és hét Boeing 737-ből állt); a megvásárolt három új Boeing 737 Max repülőgépet pedig az Indonéziában és Etiópiában bekövetkezett tragikus balesetekben talált biztonsági hiányosságok miatt ki kellett vonni a forgalomból
                  14
               . Egyes útvonalakat röviddel a kezdetek után töröltek
                  15
               , másokat pedig bejelentettek ugyan, de soha nem indítottak el
                  16
               .

               17.2018-ban, az Air Italy működésének első évében a veszteségek csaknem 160 milliót tettek ki (a forgalom 57 %-a). 2019-ben a forgalom növekedése (körülbelül 330 millió EUR) ellenére a veszteségek 230 millió EUR-t, azaz a forgalom 70 %-át tették ki
                  17
               .

               18.Az Air Italynak 200 millió EUR-ra volt szüksége a működés folytatásához. Úgy tűnt, hogy a Qatar Airways hajlandó volt további befektetésekre, de egy újabb részvényvásárlás a Qatar Airwayst fő részvényessé tette volna, és az Air Italy elveszítette volna engedélyét, hogy európai uniós légitársasként működjön
                  18
               .

               19.2020. február 11-én az Air Italy bejelentette, hogy részvényesei jóváhagyták az önkéntes felszámolást és az összes tevékenység 2020. február 25-től történő megszüntetését.

               20.Két nappal az összes tevékenység leállítása után az Air Italy csoportos létszámleépítési eljárást indított a teljes létszámára vonatkozóan (1453 alkalmazott). Az eljárást azonban 2020 szeptemberéig felfüggesztették, mivel hatályba lépett az a törvényerejű rendelet
                  19
               , amely megakadályozta a munkavállalók elbocsátását a világjárvány első hónapjaiban.

               A változásra való felkészülésre és a szerkezetátalakításra vonatkozó uniós minőségi keret (QFR) alkalmazása

               21.Kérelmében Olaszország ismertette, hogyan vették figyelembe a változásra való felkészülésre és a szerkezetátalakításra vonatkozó uniós minőségi keretben megfogalmazott ajánlásokat. Az Air Italy ügyben érintett hatóságok (a Munkaügyi és Szociálpolitikai, Közlekedési és Gazdaságfejlesztési Minisztérium, valamint az érintett régiók) keresték a lehetséges intézkedéseket a csoportos létszámcsökkentés elkerülésére, többek között megpróbálták azonosítani a 2020. február 11-én felszámolás alá vont vállalat vevőjét.

               Mivel az Air Italy nem tudta elkerülni a csoportos létszámcsökkentést, az ASPAL, a regionális állami foglalkoztatási szolgálatok és a Regione Sardegna közvetlen intézkedéseket hozott a QFR-ben a képzésre, a tanúsításra és az újrafoglalkoztatásra vonatkozóan javasolt célkitűzések elérése érdekében. Az ASPAL megtalálta a legmegfelelőbb intézkedéseket a munkavállalók újrafoglalkoztathatóságának lehetővé tételére, átvihető készségeket, például informatikai, nyelvi vagy vállalkozói készségeket biztosítva számukra. A szociális partnereket teljes mértékben bevonták az intézkedések tervezésébe. A helyi vállalkozások jelezték érdeküket abban, hogy részt vegyenek az Air Italy korábbi alkalmazottait érintő munkaközvetítésben. A csoportos létszámleépítési eljárás keretében tartott találkozók során a szakszervezetek felkérték az Air Italy-t, hogy a tevékenységek megszüntetésére vonatkozó döntése társadalmi hatásának enyhítése érdekében mérlegelje a különleges bérintegrációs rendszer
                  20
                alkalmazását, ugyanakkor támogassa az elbocsátott munkavállalóknak a bérintegrációs rendszerhez kapcsolódó intenzív áthelyezési segítségnyújtási szolgáltatásokon
                  21
                keresztül történő átcsoportosítását. Minden elbocsátott munkavállaló igénybe vehette a bérintegrációs program kedvezményeit és a kapcsolódó áthelyezési segítségnyújtási szolgáltatásokat.

               22.Ami az elbocsátott munkavállalók támogatására irányuló tevékenységeket illeti, Olaszország arról számolt be, hogy az „általános tájékoztatási és pályaorientációs” intézkedést már végrehajtották. Negyven munkavállaló az önfoglalkoztatást választotta. A Regione Sardegna által végrehajtott intézkedésekhez való hozzájárulásként az Air Italy támogatást nyújtott (ideértve orvosi vizsgálatokat is) az engedélyek 2021. június 30-ig történő megújításához. 2021 májusában több képzésre került sor, köztük alapszintű életmentési és defibrillációs képzésre, valamint a pilóták szokásos képzésére.

               Az elbocsátások várható hatása a helyi, a regionális és az országos gazdaságra és foglalkoztatásra

               23.A világjárvány okozta válság nyomán jelentősen romlott a szardíniai munkaerőpiac, amely a kontinenstől távoli szigetjelleg miatt kis munkaerőpiacot képez.

               24.A foglalkoztatottak száma, amely 2018 és 2019 során nőtt, 2020-ban meredeken visszaesett. Az Olasz Nemzeti Statisztikai Intézet (ISTAT) munkaerő-felmérése szerint a csökkenés (−4,6 %) 2,6 százalékponttal magasabb volt, mint Olaszország egészének átlaga (−2,0 %)
                  22
               .

               25.2020-ban a létrejövő és a megszűnő munkahelyek különbözete negatív volt (−6 000 munkahely). Ez 100 munkavállalónként 2,6 teljes állás elvesztését jelenti. A csökkenés főként a turizmusból, a szórakoztatóipari és szabadidős szolgáltatásokból, valamint a tengeri áruszállításból (elsősorban átrakodás) adódott, míg az építőiparban pozitív fejlemények történtek. Az aktivitási ráta 2019-hez képest 3,1 százalékponttal, 60,3 %-ra csökkent
                  23
               .

               26.2020 első felében a Szardínián ledolgozott munkaórák száma közel 20 %-kal csökkent 2019 azonos időszakához képest. A csökkentett munkaidős rendszerek széles körű alkalmazásának és a 20. pontban említett törvényerejű rendeletnek köszönhetően a ledolgozott munkaórák számának csökkenése nem eredményezett munkanélküliséget.

               27.A szardíniai gazdaságot nemcsak az Air Italy vállalatnál történt elbocsátások negatív hatásai sújtják, hanem a további EGAA-kérelem
                  24
                tárgyát képező Porto Canale vállalatnál bekövetkezett elbocsátások is. Tekintettel az általános foglalkoztatási kontextusra és a légi közlekedés továbbra is instabil helyzetére az Air Italy vállalattól elbocsátott munkavállalóknak további támogatásra lesz szükségük a szardíniai munkaerőpiac kis méretéből fakadó problémák megoldásához és új munkahelyek kereséséhez.

               A támogatásra jogosult kedvezményezettek és a javasolt intézkedések

               A támogatásra jogosult kedvezményezettek

               28.Az intézkedésekben várhatóan részt vevő elbocsátott munkavállalók becsült száma 611. E munkavállalók adatai társadalmi nem, korosztály és iskolai végzettség szerinti bontásban:

                        Kategória

                        A várható kedvezményezettek
                           száma

                        Nem:

                        Férfiak:

                        317

                        (51,89 %)

                        Nők:

                        294

                        (48,11 %)

                        Nem bináris

                        0

                        (0,0 %)

                        Korcsoport:

                        30 év alattiak:

                        0

                        (0,0 %)

                        30–54 év közöttiek:

                        423

                        (69,23 %)

                        54 év felettiek:

                        188

                        (30,77 %)

                        Iskolai végzettség

                        Legfeljebb az általános iskola felső tagozata
                           25

                        6

                        (1,0 %)

                        Felső középfokú
                           26
                         vagy posztszekunder végzettség
                           27

                        570

                        (93,3 %)

                        Felsőfokú végzettség
                           28

                        35

                        (5,7 %)

               Javasolt intézkedések

               29.Az elbocsátott munkavállalóknak nyújtandó személyre szabott szolgáltatások az alábbi intézkedéseket foglalják magukban:

               –Általános tájékoztatás és pályaorientáció: Az elérhető intézkedésekre vonatkozó általános tájékoztatást követően pályaorientációs tanácsadás (ideértve a profilalkotást is) áll valamennyi munkavállaló rendelkezésére. A profilalkotás célja az érdeklődési területek, készségek, képességek és kompetenciák, valamint a fejlesztendő területek azonosítására irányuló személyes tudatosítási folyamat előmozdítása. E folyamat eredményeként meghatározásra kerül a munkavállaló személyre szabott útvonala a munkaerőpiacra való visszailleszkedéshez.

               –Álláskeresési segítségnyújtás, beleértve a helyi és regionális munkalehetőségek aktív keresését és a munkaközvetítést.

               –Képzés. Szakmai profiljuk visszaminősítésének elkerülése érdekében a pilóták, a repülőszemélyzet és a légijármű-karbantartó technikusok a szakszolgálati engedélyük megtartásához szükséges képzésben vesznek részt. A munkaközvetítést követően valamely állásajánlatra előválogatott munkavállalók képzésben részesülnek a potenciális munkáltató által azonosított esetleges készséghiányok kezelése céljából. Elsőbbséget élveznek a legkiszolgáltatottabb munkavállalói csoportok, különösen az 55 év feletti munkavállalók). A képzés középpontjában a zöld gazdaság, a kék gazdaság
                  29
               , a személyes szolgáltatások, az egészségügyi és szociális szolgáltatások, a kulturális örökség előmozdítása és a kulturális tevékenységek állnak. Ugyancsak a képzési ajánlat részét képezi a digitális készségekkel (legfeljebb 90 óra) és a nemzeti vagy regionális katalógusokban szereplő szakmai képesítésekkel kapcsolatos képzés.

               –Vállalkozás létrehozásához nyújtott támogatás: Azok a munkavállalók, akik önfoglalkoztatóvá kívánnak válni, csoportos/egyéni mentorálásban vesznek részt, amely magában foglalhatja a tervezést, megvalósíthatósági tanulmányok elkészítését, üzleti tervek elkészítését, a finanszírozási lehetőségek meghatározásában való közreműködést stb. A vállalkozói készségekre irányuló „WeRentrepreneur”
                  30
                elnevezésű eszköz rendelkezésükre fog állni.

               –Vállalkozásalapításhoz nyújtott hozzájárulás: Azok a kedvezményezettek, akik vállalkozást indítanak vagy önálló vállalkozói tevékenységbe kezdenek, legfeljebb egyenként 22 000 EUR összegű hozzájárulásban részesülnek az indulási költségek fedezéséhez.

               –Ösztönzők és hozzájárulás konkrét költségekhez: (1) A munkaerő-felvétel ösztönzése. Az Air Italy korábbi munkavállalóit felvevő vállalkozások 3 500 EUR-t kapnak a teljes munkaidős, határozatlan idejű szerződések után, és 1 500 EUR-t a határozott idejű szerződések esetében. (2) A mobilitási költségek visszatérítése. A munkavállalók földrajzi mobilitásának támogatása érdekében a tervek szerint a más régióban vagy a munkavállaló lakóhelyétől legalább 200 km-re lévő vállalkozásnál történő újrafoglalkoztatás esetén a költözés költségeit visszatérítik
                  31
               . (3) Hozzájárulás az engedélyezési képzésen való részvétel során felmerült szállás- és utazási költségekhez
                  32
               . (4) Álláskeresési támogatás. A munkavállalók a részvétel minden egyes napjára az olasz „CIGS”
                  33
                napidíj egy napjával egyenértékű juttatásban részesülnek.

               30.Az intézkedéseket úgy tervezték, hogy összhangban legyenek az olasz nemzeti fenntartható fejlődési stratégiával (SNSvS)
                  34
               . A digitális készségekről szóló képzés (középszintű általános informatikai képzés, informatikai biztonság és web) az EGAA-rendelet 7. cikkének (2) bekezdésével összhangban biztosítja a digitális ipari korban és az erőforrás-hatékony gazdaság összefüggésében szükséges készségek terjesztését.

               31.A személyre szabott szolgáltatások javasolt, összehangolt csomagja az EGAA-rendelet 7. cikke szerinti támogatható tevékenységek közé tartozó aktív munkaerőpiaci intézkedésnek minősül. A javasolt szolgáltatások nem helyettesítik a passzív szociális védelmi intézkedéseket.

               32.Olaszország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               33.A költségek teljes becsült összege 4 558 400 EUR, amely a személyre szabott szolgáltatásokra fordított 4 376 000 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 182 400 EUR összegű kiadásokat foglalja magában.

               34.Az EGAA-ból igényelt teljes pénzügyi hozzájárulás összege 3 874 640 EUR (az összköltség 85 %-a).

               35.A nemzeti előfinanszírozást és társfinanszírozást Sardegna régió biztosítja.

                        Intézkedések

                        A résztvevők becsült száma

                        Egy résztvevőre eső becsült költség
                        (EUR)
                           35

                        Becsült összköltség

                        (EUR)
                           36

                        Személyre szabott szolgáltatások (az EGAA-rendelet 7. cikke (2) bekezdésének a) pontja szerinti intézkedések)

                        Általános tájékoztatás és pályaorientáció
                           (Presa in carico e orientamento)

                        611

                        327

                        200 000

                        Álláskereséshez nyújtott segítség
                           (Assistenza alla ricerca e servizi di accompagnamento al lavoro)

                        569

                        439

                        250 000

                        Képzés
                           (Formazione e riqualificazione professionale. Voucher formativo specialistico)

                        611

                        2455

                        1 500 000

                        Vállalkozás létrehozásához nyújtott támogatás
                           (Assistenza all’autoimprenditorialità)

                        42

                        500

                        21 000

                        Vállalkozásalapításhoz nyújtott hozzájárulás
                           (Bonus per la creazione di un'impresa)

                        42

                        20 952

                        880 000

                        Részösszeg (a):

                        A személyre szabott szolgáltatáscsomag százalékaránya

                        –

                        2 851 000

                        (65,15 %)

                        Juttatások és ösztönzők (az EGAA-rendelet 7. cikke (2) bekezdésének b) pontja szerinti intézkedések)

                        Foglalkoztatási támogatások
                           (Incentivo all’assunzione)

                        400

                        2 500

                        1 000 000

                        A mobilitási költségek visszatérítése
                           (Bonus per la mobilità territoriale)

                        100

                        1 500

                        150 000

                        Szállás és utazás képzés közben
                           (Contributo per le spese di formazione:  viaggi e pernottamenti)

                        221

                        339

                        75 000

                        Álláskeresési támogatás
                           (Indennità CIGS)

                        611

                        491

                        300 000

                        Részösszeg (b):

                        A személyre szabott szolgáltatáscsomag százalékaránya:

                        –

                        1 525 000

                        (34,85 %)

                        Az EGAA-rendelet 7. cikkének (5) bekezdése szerinti intézkedések

                        1. Előkészítő tevékenységek

                        –

                        65 000

                        2. Állománygazdálkodás

                        –

                        60 000

                        3. Tájékoztatás és népszerűsítés

                        –

                        8 000

                        4. Ellenőrzés és jelentéstétel

                        –

                        49 400

                        Részösszeg (c):

                        Százalékarány az összköltséghez képest:

                        –

                        182 400

                        (4,00 %)

                        Összköltség (a + b + c):

                        –

                        4 558 400

                        EGAA-hozzájárulás (az összköltség 85 %-a)

                        –

                        3 874 640

               36.A fenti táblázatban az EGAA-rendelet 7. cikke (2) bekezdése b) pontjának megfelelő intézkedésként azonosított intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Olaszország megerősítette, hogy ezen intézkedések a munkakereső vagy képzési tevékenységekben részt vevő megcélzott kedvezményezettek tevékeny részvételétől függenek.

               37.Olaszország megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházások költsége kedvezményezettenként nem haladja meg a 22 000 EUR-t.

               A kiadások támogathatóságának időszaka

               38.Olaszország 2020. november 4-én kezdte meg a személyre szabott szolgáltatások nyújtását a megcélzott kedvezményezettek részére. Az intézkedésekkel kapcsolatos kiadások ezért 2020. november 4-től a finanszírozási határozat hatálybalépését követő 24 hónapig jogosultak az EGAA pénzügyi hozzájárulására.

               39.Olaszország számára 2020. november 4-én merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint az ellenőrzési és jelentéstételi tevékenységekre fordított kiadások ezért 2020. november 4-től a finanszírozási határozat hatálybalépését követő 31 hónapig támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               40.Olaszország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               41.A személyre szabott szolgáltatások összehangolt csomagja kiegészíti a más nemzeti vagy uniós forrásokból finanszírozott intézkedéseket, köztük a bérintegrációs rendszerhez kapcsolódó áthelyezési segítségnyújtási szolgáltatást vagy az engedélyek megújításához az Air Italy által nyújtott támogatást.

               Konzultáció a megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal

               42.2020. november 6-án a Regione Sardegna és az ASPAL videokonferencia keretében találkoztak az Air Italy vállalattal és az érintett szakszervezetekkel
                  37
               , hogy megvitassák az Air Italy elbocsátott újrafoglalkoztatását elősegítő tervezett intézkedéscsomagot.

               Irányítási és ellenőrzési rendszerek

               43.A kérelem tartalmazza az irányítási és kontrollrendszer leírását, amely meghatározza az érintett szervek felelősségi körét. Olaszország tájékoztatta a Bizottságot, hogy a pénzügyi hozzájárulást az Agenzia Nazionale per le Politiche Attive del Lavoro (ANPAL)
                  38
                fogja igazgatni a következőképpen: az ANPAL – Divisione IV irányító hatóságként, az ANPAL – Divisione VI pedig igazoló hatóságként jár el. A Ministero del Lavoro e delle Politiche Sociali – MLPS – Segretaria Generale ellenőrző hatóságként jár el. Az irányító hatóság közreműködő szervezete az ASPAL lesz.

               Az érintett tagállam által vállalt kötelezettségek

               44.Olaszország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;

               –a kettős finanszírozást elkerülik,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               45.Az EGAA-támogatás éves maximális összege (2018-as árakon számítva) a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendelet
                  39
                8. cikkében meghatározottaknak megfelelően 186 millió EUR.

               46.Miután az EGAA-rendelet 13. cikkének (1) és (2) bekezdésében meghatározott feltételek szempontjából megvizsgálta a kérelmet, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 85 %-át kitevő 3 874 640 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.

               47.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, az Európai Unió Tanácsa és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodás
                  40
                9. pontja értelmében.

               Kapcsolódó jogi aktusok

               48.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 3 874 640 EUR összegnek az érintett költségvetési sorba történő átcsoportosításra is.

               49.A Bizottság az EGAA igénybevételéről szóló határozatra irányuló javaslatának elfogadásával egyidejűleg határozatot fogadott el a pénzügyi hozzájárulásról, amely a költségvetési rendelet
                  41
                110. cikke értelmében finanszírozási határozatnak minősül. A finanszírozási határozat azon a napon lép hatályba, amikor a Bizottság értesítést kap a költségvetési átcsoportosítás Európai Parlament és a Tanács általi jóváhagyásáról.

               2021/0338 (BUD)

               Javaslat

               AZ EURÓPAI PARLAMENT ÉS A TANÁCS HATÁROZATA

               Olaszország EGF/2021/002 IT/Air Italy referenciaszámú kérelme nyomán az Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre
                  42
                és különösen annak 15. cikke (1) bekezdésére,

               tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra
                  43
                és különösen annak 9. pontjára,

               tekintettel az Európai Bizottság javaslatára,

               mivel:

               (1)Az elbocsátott munkavállalók támogatását szolgáló Európai Globalizációs Alkalmazkodási Alap (EGAA) célja, hogy kifejezze a szolidaritást, és előmozdítsa a tisztességes és fenntartható foglalkoztatást az Unióban azáltal, hogy jelentős szerkezetátalakítások esetén támogatást nyújt az elbocsátott munkavállalók és azon önálló vállalkozók számára, akiknek tevékenysége megszűnik, és segíti őket abban, hogy a lehető leghamarabb visszatérjenek a tisztességes foglalkoztatásba és tartósan elhelyezkedjenek.

               (2)Az EGAA éves maximális összege az (EU, Euratom) 2020/2093 tanácsi rendelet
                  44
                8. cikkében meghatározottaknak megfelelően (2018-as árakon számítva) nem haladhatja meg a 186 millió EUR összeget.

               (3)Olaszország 2021. július 15-én kérelmet nyújtott be az EGAA igénybevételére irányulóan az olaszországi Air Italy SpA vállalatnál történt elbocsátásokra vonatkozóan. E kérelmet az (EU) 2021/691 rendelet 8. cikke (5) bekezdésének megfelelően további információkkal egészítette ki. Az említett kérelem eleget tesz az (EU) 2021/691 rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított feltételeknek.

               (4)Az EGAA-t ezért igénybe kell venni az Olaszország által benyújtott kérelem alapján nyújtandó, 3 874 640 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimalizálása érdekében ezt a határozatot az elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2021-es pénzügyi évre vonatkozó általános költségvetésének keretein belül az elbocsátott munkavállalók támogatását szolgáló Európai Globalizációs Alkalmazkodási Alapból 3 874 640 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadásának időpontja]
                  45*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 153., 2021.5.3., 48. o.

                     (2)

                        A Bizottság (EU) 2019/1755 Felhatalmazáson Alapuló Rendelete (2019. augusztus 8.) a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet mellékleteinek módosításáról. HL L 270., 2019.10.24., 1. o.

                     (3)

                        HL L 393., 2006.12.30., 1. o.

                     (4)

                        A referencia-időszak alatt, illetve azt megelőzően vagy azt követően történt elbocsátások száma csak az Air Italy Szardínián alkalmazott elbocsátott munkavállalóira vonatkozik.

                     (5)

                        Az (EU) 2021/691 rendelet 7. cikkének (5) bekezdése alapján.

                     (6)

                        A 12 hetes határidőt az (EU) 2021/691 rendelet 8. cikke (2) bekezdésének megfelelően 2021. január 1. és 2021. május 3. között felfüggesztették.

                     (7)

                        A Tanács 98/59/EK irányelve (1998. július 20.) a csoportos létszámcsökkentésre vonatkozó tagállami jogszabályok közelítéséről (HL L 225., 1998.8.12., 16. o.).

                     (8)

                        Az AQA Holding részvényesei az Alisarda (a részvények 51 %-ával), a Qatar Airways pedig 49 %-kal. Az Alisarda ipari csoport, amely az olbiai repülőtér többségi részvényese.

                     (9)

                  https://www.ilsole24ore.com/art/air-italy-quel-piano-ambizioso-qatar-airways-mai-decollato-ACS5ggIB

                     (10)

                  www.quifinanza.it/soldi/air-italy

                     (11)

                  https://www.politico.com/f/?id=0000016a-26c5-d80c-a7ea-7fc56fae0000

                     (12)

                  https://www.inc.com/bill-murphy-jr/american-delta-united-airlines-just-begged-president-trump-to-do-1-very-big-thing-for-them-was-asking-for-this-brilliant-or-insane.html

                     (13)

                  https://www.flightglobal.com/strategy/why-did-air-italy-fail/136685.article

                     (14)

                  www.quifinanza.it/soldi/air-italy

                     (15)

                        A Milano-Bangkok és Milánó-Delhi útvonalak 2019. március végén leálltak.

                     (16)

                        A Milano-Chicago útvonalat, amelyet 2018 decemberében jelentettek be 2019 márciusra tervezett indulással, végül soha nem indították el.

                     (17)

                  https://www.ilsole24ore.com/art/air-italy-quel-piano-ambizioso-qatar-airways-mai-decollato-ACS5ggIB

                     (18)

                  www.quifinanza.it/soldi/air-italy

                     (19)

                  Decreto Legge 17 marzo 2020, n.18. art. 46

                     (20)

                        A 18/2020. sz. törvényerejű rendelet 94. cikkében említett különleges bérintegráció.

                     (21)

                        Assegno di ricollocazione-CIGS.

                     (22)

                        Banca d’Italia.
                  L'economia della Sardegna.
                   Rapporto annuale, giugno 2021
                  .

                     (23)

                        Ugyanott.

                     (24)

                        EGF/2021/004 IT / Porto Canale. COM(2021) 935

                     (25)

                        ISCED 0-2

                     (26)

                        ISCED 3

                     (27)

                        ISCED 4

                     (28)

                        ISCED 5-8

                     (29)

                  https://ec.europa.eu/oceans-and-fisheries/ocean/blue-economy/sustainable-blue-economy_hu

                     (30)

                  www.werentrepreneur.com

                     (31)

                        Átlagosan 1 500 EUR.

                     (32)

                        Átlagosan 350 EUR.

                     (33)

                        A CIGS az olasz törvények által létrehozott olyan rendszer, amelynek keretében az Istituto Nazionale della Previdenza Sociale-INPS (Országos Társadalombiztosítási Intézet) pénzügyi támogatást folyósít a munkavégzésből felfüggesztett vagy csökkentett munkaidőben dolgozó munkavállalóknak.

                     (34)

                  Strategia Nazionale per lo Sviluppo sostenibile (SNSvS)

                     (35)

                        A tizedesjegyek elkerülése érdekében az egy munkavállalóra jutó becsült költségek kerekített összegek. A kerekítés azonban nincs hatással az egyes intézkedések összköltségére, amely azonos az Olaszország által benyújtott kérelemben szereplő összeggel.

                     (36)

                        A végösszegek a kerekítés miatt nem egyeznek meg.

                     (37)

                        Federazione Italiana Lavoratori Trasporti- Confederazione Generale Italiana del Lavoro (FILT-CGIL), Federazione Italiana Trasporti-Confederazione Italiana Sindacati Lavoratori (FIT-CISL), Unione Italiana del Lavoro (UIL) – trasporti; és Unione Generale del Lavoro (UGL) - transporto aereo.

                     (38)

                        Agenzia Nazionale per le Politiche Attive del Lavoro (ANPAL), az aktív foglalkoztatáspolitikákkal foglalkozó olasz nemzeti ügynökség.

                     (39)

                        HL L 433., 2020.12.22., I/11. o.

                     (40)

                        HL L 433., 2020.12.22., I/29. o.

                     (41)

                        Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).

                     (42)

                        HL L 153., 2021.5.3., 48. o.

                     (43)

                        HL L 433., 2020.12.22., I/29 o.

                     (44)

                        A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433, 2020.12.22., I/11. o.).

                     (45)
                  *
                        A dátumot a Parlament illeszti be a határozatnak a Hivatalos Lapban való kihirdetését megelőzően.